Þórhildur Sunna Ævarsdóttir , þingkona Pírata , kallaði eftir því í umræðu um störf þingsins fyrr í dag að ríkisstjórnin fordæmi innrás Tyrkja í Sýrland . Þórhildur sagði í ræðu sinni að yfirlýst ástæða innrásarinnar samkvæmt tísti forseta væri að koma í veg fyrr inngöngu hryðjuverkamanna . Hún sagði forseta Tyrklands , síðan halda fram þeirri „ firru “ í tísti sínu að í framhaldi af því að með innrásinni muni Tyrkir varðveita landfræðilegt sjálfstæði Sýrlands og frelsa íbúa landsins . „ Kæri forseti , innrás Tyrkja er glæpur gegn friði . Hún gengur gegn grundvallarreglum þjóðarréttar og ég kalla eftir því að ríkisstjórnin , sér í lagi hæstvirtur forsætisráðherra Katrín Jakobsdóttir og hæstvirtur utanríkisráðherra , Guðlaugur Þór Þórðarson , lýsi því yfir hið fyrsta , “ sagði Þórhildur Sunna . Hún sagði það ljóst í alþjóðalögum og dómaframkvæmd að um lögbrot væri að ræða og kallaði eftir því að árásin væri kölluð eftir sínu rétta nafni , sem hún segir vera ólögmæta innrás . Hægt er að horfa á ræðu Þórhildar í heild sinni hér að neðan .